Pelastaja

Pelastaja (myös palomies tai palopelastaja, vanh. palosotilas) on henkilö, joka toimii pelastuslaitoksen henkilöstössä palo- ja pelastustehtävissä. He voivat työskennellä myös sairaankuljetus- ja ensihoitotehtävissä. Pelastajan työtehtäviin kuuluvat esimerkiksi liikenneonnettomuudet, ensivastetehtävät, tulipalot, palotarkastukset, valistaminen, sairaankuljetus, avunantotehtävät ja korkeissa paikoissa työskentely. Vesisukellus kuuluu pelastussukeltajille, jotka ovat suorittaneet erikseen suoritettavan ammattikurssin ko. sukellustehtäviin pelastuslaitoksilla.

 Suomessa 
Suomessa pelastaja on virka, johon vaaditaan 90 opintopisteen pelastajatutkinto. Tutkinto kestää kolme lukukautta eli puolitoista vuotta ja antaa kelpoisuuden pelastajan ja pelastaja-sairaankuljettajan virkoihin.
Pelastajana toimivat testataan vuosittain kuntotestissä, jonka läpäistyään he saavat toimia mm. savusukeltajina.
Pelastajakoulutusta annetaan Helsingin pelastuskoulussa Helsingissä ja Pelastusopistossa Kuopiossa.
Jatkotutkintoja ovat Alipäällystötutkinto (60 op) ja Pelastusalan päällystötutkinto (AMK) (240 op).https://www.pelastustoimi.fi/koulutus 

 Katso myös 
Vuoden palomies

 Lähteet 

 Kirjallisuutta 


 Aiheesta muualla 

 Pelastaja, Pelastusopisto

Luokka:Turvallisuusalan ammatit
Luokka:Palo- ja pelastustoimi